CELEX: 62018TN0460
Language: da
Date: 2018-07-26 00:00:00
Title: Sag T-460/18: Sag anlagt den 26. juli 2018 — eSlovensko Bratislava mod Kommissionen

17.9.2018   
            
            
               DA
            
            
               Den Europæiske Unions Tidende
            
            
               C 328/53
            
         
      Sag anlagt den 26. juli 2018 — eSlovensko Bratislava mod Kommissionen
      (Sag T-460/18)
      (2018/C 328/73)
      Processprog: engelsk
      
         Parter
      
      
         Sagsøger: eSlovensko Bratislava (Bratislava, Slovakiet) (ved advokat B. Fridrich)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse af 22. juni 2018, nærmere bestemt den individuelle retsakt med overskriften »Betaling ved modregning af udestående fordringer og gæld«, vedtaget af Europa-Kommissionens afdeling for budgetgennemførelse (det almindelige budget og EUF), referencenummer BUDG/DGA/C4/LM/24307, annulleres.
               
            
                  —
               
               
                  Kommissionen tilpligtes at betale de støtteberettigede omkostninger til sagsøgeren (registreret ID-nummer 42412439), som er den oprindelige tilskudsmodtager og aftalepartner i tilskudsaftalen INEA/CEF/ICT/A2015/1154788, sag 2015-SK-IA-0038 — »Det slovakiske center for sikkert internet IV«, i overensstemmelse med denne gyldige og effektive tilskudsaftale, og nærmere bestemt dennes artikel 4.1.3.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om, at den anfægtede afgørelse bør annulleres på grund af tilsidesættelse af retsreglerne om anvendelsen af traktaterne, navnlig en urigtig retlig vurdering af forholdene og de faktiske omstændigheder omkring modregningen, eftersom sagsøgeren (registreret ID-nummer 42412439) ifølge Plaumann-princippet er direkte berørt af denne afgørelse, og afgørelsen har en direkte negativ indvirkning på sagsøgeren.
               
            
                  2.
               
               
                  Andet anbringende om, at Kommissionen bør tilpligtes at betale de støtteberettigede omkostninger til sagsøgeren, som er den oprindelige tilskudsmodtager og aftalepartner i tilskudsaftalen INEA/CEF/ICT/A2015/1154788, sag 2015-SK-IA-0038 — »Det slovakiske center for sikkert internet IV«, i overensstemmelse med denne gyldige og effektive tilskudsaftale, og nærmere bestemt dennes artikel 4.1.3, på grund af den kendsgerning, at Kommissionen har kompetencen til at behandle sager om projektgennemførelse og finansielle overførsler i relation til den gyldige og effektive aftale mellem Kommissionen og sagsøgeren.
                  
                              —
                           
                           
                              Kommissionens anfægtede afgørelse støtter sig på finansforordningens (1) artikel 68, der har følgende ordlyd: »Det er nødvendigt at fastlægge reglerne for formuefortegnelsen og præcisere regnskabsførernes og de anvisningsberettigedes respektive ansvarsområder på dette område og reglerne for salg af aktiver opført i fortegnelsen med henblik på en effektiv forvaltning af aktiver.« Sagsøgeren har i denne henseende fremhævet, at denne gentagne gange havde informeret Kommissionen om, at Kommissionens procedure iværksat i forhold til sagsøgeren var blevet forvekslet med en procedure i forhold til en anden sammenslutning, som udførte tidligere projekter af lignende karakter.
                           
                        
            
                  3.
               
               
                  Tredje anbringende om, at Kommission tilpligtes at betale sagsomkostningerne. I overensstemmelse med de ovennævnte argumenter og den anfægtede afgørelses angiveligt vilkårlige karakter har sagsøgeren anmodet om at få godtgjort sagsomkostningerne i forbindelse med sagen for Retten såvel som udgifterne til juridisk rådgivning i forbindelse med sagen.
               
            
         (1)  Europa-Parlamentets og Rådets forordning (EU, EURATOM) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT 2012, L 298, s. 1).